ประกาศคณะกรรมการภาพยนตร์และวีดิทัศน์แห่งชาติประกาศคณะกรรมการภาพยนตร์และวีดิทัศน์แห่งชาติเรื่อง การกำหนดหมายเลขรหัสลักษณะเครื่องหมายการอนุญาตและประเภทของภาพยนตร์และคำบอกแจ้งว่าภาพยนตร์ วีดิทัศน์ และสื่อโฆษณาผ่านการตรวจพิจารณาและได้รับอนุญาตแล้วพ.ศ. ๒๕๕๒ อาศัยอำนาจตามความในมาตรา๓๑ วรรคสาม มาตรา ๓๓ มาตรา ๕๑ และมาตรา ๕๒ แห่งพระราชบัญญัติภาพยนตร์และวีดิทัศน์พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการภาพยนตร์และวีดิทัศน์แห่งชาติออกประกาศไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการภาพยนตร์และวีดิทัศน์แห่งชาติเรื่อง การกำหนดหมายเลขรหัส ลักษณะเครื่องหมายการอนุญาตและประเภทของภาพยนตร์ และคำบอกแจ้งว่าภาพยนตร์วีดิทัศน์ และสื่อโฆษณาผ่านการตรวจพิจารณาและได้รับอนุญาตแล้ว พ.ศ. ๒๕๕๒ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การกำหนดหมายเลขรหัสภาพยนตร์ภาพยนตร์โฆษณาสินค้า สื่อโฆษณา ภาพยนตร์ วีดิทัศน์ และสื่อโฆษณาวีดิทัศน์ให้ใช้ตัวอักษรย่อแสดงลักษณะของภาพยนตร์หรือวีดิทัศน์ ตามด้วยหมายเลขรหัสที่เป็นเลขอารบิคโดยเริ่มเรื่องแรกจาก เลขหนึ่งเรียงเป็นลำดับไปจนสิ้นปีปฏิทินตามด้วยเครื่องหมายทับและเลขปีพุทธศักราชโดยใช้อักษรย่อแสดงลักษณะของภาพยนตร์ภาพยนตร์โฆษณาสินค้า สื่อโฆษณาภาพยนตร์วีดิทัศน์ และสื่อโฆษณาวีดิทัศน์ ดังต่อไปนี้(ก) ภาพยนตร์ ใช้อักษรย่อภย.(ข) ภาพยนตร์โฆษณาสินค้า ใช้อักษรย่อภยส.(ค) สื่อโฆษณาภาพยนตร์ ใช้อักษรย่อสภย.(ง) วีดิทัศน์ ใช้อักษรย่อวท.(จ) สื่อโฆษณาวีดิทัศน์ ใช้อักษรย่อสวท.ข้อ ๔ เครื่องหมายการอนุญาตให้มีรูปแบบและรายละเอียดตามรูปที่ ๑ แนบท้ายประกาศนี้ ขนาดของเครื่องหมายการอนุญาตให้เป็นไปตามที่นายทะเบียนกลางกำหนดตามความเหมาะสมข้อ ๕ ประเภทภาพยนตร์ประกอบด้วยสัญลักษณ์ สีคำบรรยาย ดังต่อไปนี้(ก)ภาพยนตร์ตามมาตรา ๒๖ (๑) ประกอบด้วยสัญลักษณ์ สี และคำบรรยาย ตามรูปที่ ๒แนบท้ายประกาศนี้(ข)ภาพยนตร์ตามมาตรา ๒๖ (๒) ประกอบด้วยสัญลักษณ์ สี และคำบรรยาย ตามรูปที่ ๓แนบท้ายประกาศนี้(ค)ภาพยนตร์ตามมาตรา ๒๖ (๓) ประกอบด้วยสัญลักษณ์ สี และคำบรรยาย ตามรูปที่ ๔แนบท้ายประกาศนี้(ง)ภาพยนตร์ตามมาตรา ๒๖ (๔) ประกอบด้วยสัญลักษณ์ สี และคำบรรยาย ตามรูปที่ ๕แนบท้ายประกาศนี้(จ)ภาพยนตร์ตามมาตรา ๒๖ (๕) ประกอบด้วยสัญลักษณ์ สี และคำบรรยาย ตามรูปที่ ๖แนบท้ายประกาศนี้(ฉ)ภาพยนตร์ตามมาตรา ๒๖ (๖) ประกอบด้วยสัญลักษณ์ สี และคำบรรยาย ตามรูปที่ ๗ แนบท้ายประกาศนี้ขนาดของสัญลักษณ์และคำบรรยายของประเภทภาพยนตร์ให้เป็นไปตามที่นายทะเบียนกลางกำหนดตามความเหมาะสมข้อ ๖ ให้นายทะเบียนกลางกำหนดหมายเลขรหัสประทับตราเครื่องหมายการอนุญาตและประเภทของภาพยนตร์ที่ผ่านการพิจารณาและได้รับอนุญาตลงบนภาพยนตร์ตามหลักเกณฑ์ วิธีการ และเงื่อนไข ดังต่อไปนี้(๑)การกำหนดหมายเลขรหัส(ก)ภาพยนตร์ที่เป็นวัสดุในลักษณะฟิล์ม ให้ประทับตราลงบนฉลาก (sticker)ติดบนภาพยนตร์ที่หัวม้วนของฟิล์มทุกม้วน และบนหีบห่อที่บรรจุภาพยนตร์(ข)ภาพยนตร์ที่เป็นวัสดุในลักษณะแผ่น ให้ประทับตราลงบนฉลาก (sticker) หรืออัดบันทึก(screen)ไว้บนวัสดุที่บรรจุเนื้อหาภาพยนตร์หรือบนหีบห่อที่บรรจุภาพยนตร์นั้น(ค)ภาพยนตร์ที่เป็นวัสดุอื่นนอกจากที่กำหนดไว้ใน (ก) และ (ข) ให้ประทับตราลงบนฉลาก (Sticker)หรืออัดบันทึก (Screen)ไว้บนวัสดุที่บรรจุเนื้อหาภาพยนตร์หรือบนหีบห่อที่บรรจุภาพยนตร์นั้น(๒)เครื่องหมายการอนุญาต ให้ประทับตามที่ได้กำหนดไว้ใน (ก) (ข) และ (ค) ของ (๑)(๓)ประเภทภาพยนตร์ ให้ประทับลงบนฉลาก (sticker) หรืออัดบันทึก (screen) ไว้บนวัสดุที่บรรจุเนื้อหาภาพยนตร์รวมทั้งให้อัดหรือบันทึกลงในเนื้อภาพยนตร์ข้อ ๗ ให้นายทะเบียนกลางกำหนดหมายเลขรหัสประทับตราเครื่องหมายการอนุญาตและประเภทภาพยนตร์ลงบนภาพยนตร์โฆษณาสินค้าที่ผ่านการตรวจพิจารณาและได้รับอนุญาตตามหลักเกณฑ์ วิธีการและเงื่อนไข ดังต่อไปนี้(๑)การกำหนดหมายเลขรหัสภาพยนตร์โฆษณาสินค้าที่เป็นวัสดุในลักษณะฟิล์มและในลักษณะแผ่นให้ประทับไว้บนหีบห่อที่บรรจุภาพยนตร์ส่วนภาพยนตร์ที่เป็นวัสดุอื่นให้ประทับตราลงบนวัสดุนั้น(๒)เครื่องหมายการอนุญาตให้ประทับตามที่ได้กำหนดไว้ใน (๑)(๓)ประเภทภาพยนตร์ ให้ประทับลงบนฉลาก (Sticker) หรืออัดบันทึก (Screen) ไว้บนวัสดุที่บรรจุเนื้อหาภาพยนตร์รวมทั้งให้อัดหรือบันทึกลงในเนื้อภาพยนตร์ข้อ ๘ ให้นายทะเบียนกลางกำหนดหมายเลขรหัสและประทับตราเครื่องหมายการอนุญาตลงบนสื่อโฆษณาภาพยนตร์ที่ผ่านการตรวจพิจารณาและได้รับอนุญาตตามหลักเกณฑ์ วิธีการและเงื่อนไขดังต่อไปนี้(๑)การกำหนดหมายเลขรหัส(ก)สื่อโฆษณาภาพยนตร์ที่เป็นวัสดุในลักษณะฟิล์ม ให้ประทับตราลงบนฉลาก (sticker)และติดบนสื่อโฆษณาภาพยนตร์ที่หัวม้วนของฟิล์ม(ข)สื่อโฆษณาภาพยนตร์ที่เป็นวัสดุในลักษณะแผ่นไม่ว่าจะรวมอยู่กับภาพยนตร์หรือไม่ก็ตามให้ประทับตราลงบนวัสดุที่บรรจุเนื้อหาของสื่อโฆษณาภาพยนตร์หรือบนหีบห่อที่บรรจุสื่อโฆษณาภาพยนตร์(ค)สื่อโฆษณาภาพยนตร์ที่เป็นวัสดุอื่นให้ประทับตราลงบนวัสดุนั้นหรือหีบห่อที่บรรจุสื่อโฆษณาภาพยนตร์(๒)เครื่องหมายการอนุญาต ให้ประทับตามที่กำหนดไว้ใน (ก) (ข) และ (ค) ของ (๑)ข้อ ๙ ให้นายทะเบียนกลางกำหนดหมายเลขรหัสและประทับตราเครื่องหมายการอนุญาตลงบนวีดิทัศน์ที่ผ่านการตรวจพิจารณาและได้รับอนุญาตตามหลักเกณฑ์ วิธีการ และเงื่อนไข ดังต่อไปนี้(๑)การกำหนดหมายเลขรหัส(ก)วีดิทัศน์ที่เป็นวัสดุในลักษณะแผ่น ให้ประทับตราลงบนฉลาก (sticker)หรืออัดบันทึก (screen) ไว้บนวัสดุที่บรรจุวีดิทัศน์ หรือบนหีบห่อที่บรรจุวีดิทัศน์นั้น(ข)วีดิทัศน์ที่เป็นวัสดุอื่นใดนอกจากที่กำหนดไว้ใน (ก) เช่น ตลับ แฮนด์ดี้ไดร์ฟ (Handy Drive)ให้ประทับตราลงบนฉลาก (sticker) หรืออัดบันทึก (screen) ไว้บนวัสดุที่บรรจุเนื้อหาวีดิทัศน์หรือบนหีบห่อที่บรรจุวีดิทัศน์นั้น(๒)เครื่องหมายการอนุญาต ให้ประทับตามที่กำหนดไว้ใน (ก) และ (ข) ของ (๑)วีดิทัศน์ตาม(ก) และ (ข) ของ (๑)ที่บรรจุไว้ในลักษณะตู้เกมการเล่นให้แสดงหมายเลขรหัสและเครื่องหมายการอนุญาตไว้บนตู้เกมการเล่นนั้นด้วยข้อ ๑๐ ให้นายทะเบียนกลางกำหนดหมายเลขรหัสและประทับตราเครื่องหมายการอนุญาตลงบนสื่อโฆษณาวีดิทัศน์ตามหลักเกณฑ์ วิธีการ และเงื่อนไข ดังต่อไปนี้(๑)การกำหนดหมายเลขรหัสให้ประทับลงบนวัสดุที่บรรจุเนื้อหาสื่อโฆษณาวีดิทัศน์หรือบนหีบห่อที่บรรจุสื่อโฆษณานั้น(๒)ลักษณะเครื่องหมายการอนุญาต ให้ประทับตามที่กำหนดไว้ใน (๑)ข้อ ๑๑ สื่อโฆษณาภาพยนตร์ตามข้อ ๘หรือสื่อโฆษณาวีดิทัศน์ตามข้อ ๑๐ ที่เป็นวัสดุในลักษณะแผ่นหรือวัสดุอื่นใดและมีจำนวนของสื่อโฆษณาภาพยนตร์หรือสื่อโฆษณาวีดิทัศน์ไว้เกินกว่าหนึ่งเรื่องในวัสดุเดียวกันการประทับตราหมายเลขรหัสและเครื่องหมายการอนุญาตจะแสดงรวมกันไว้เพียงหนึ่งแห่งก็ได้ประกาศ ณ วันที่ ๒๖สิงหาคม พ.ศ. ๒๕๕๒กอร์ปศักดิ์ สภาวสุรองนายกรัฐมนตรีปฏิบัติราชการแทนนายกรัฐมนตรีประธานกรรมการภาพยนตร์และวีดิทัศน์แห่งชาติ[เอกสารแนบท้าย]๑.รายละเอียดเครื่องหมายการอนุญาตของภาพยนตร์หรือวีดิทัศน์ ที่ผ่านการพิจารณาและได้รับอนุญาต(รูปที่ ๑)๒.รายละเอียดประเภทภาพยนตร์ตามมาตรา ๒๖ (๑) (รูปที่ ๒)๓.รายละเอียดประเภทภาพยนตร์ตามมาตรา ๒๖ (๒) (รูปที่ ๓)๔.รายละเอียดประเภทภาพยนตร์ตามมาตรา ๒๖ (๓) (รูปที่ ๔)๕.รายละเอียดประเภทภาพยนตร์ตามมาตรา ๒๖ (๔) (รูปที่ ๕)๖.รายละเอียดประเภทภาพยนตร์ตามมาตรา ๒๖ (๕) (รูปที่ ๖)๗.รายละเอียดประเภทภาพยนตร์ตามมาตรา ๒๖ (๖) (รูปที่ ๗)(ดูข้อมูลจากภาพกฎหมาย)ปริญสินีย์/ผู้จัดทำ๒๕ เมษายน ๒๕๕๕วิชพงษ์/ผู้ตรวจ๓๐ เมษายน ๒๕๕๕[๑] ราชกิจจานุเบกษาเล่ม ๑๒๖/ตอนพิเศษ ๑๔๓ ง/หน้า ๔๔/๓๐ กันยายน ๒๕๕๒